

**ΔΕΛΤΙΟ ΤΥΠΟΥ**

**Η Περιφέρεια Κεντρικής Μακεδονίας και το Κέντρο Πολιτισμού Π.Κ.Μ.** βρίσκονται στην ευχάριστη θέση να σας παρουσιάσουν τις

****

Οι **«Βραδιές Θεάτρου»** ξεκίνησαν τον Ιανουάριο του 2016 και απευθύνονται σε όλο το θεατρόφιλο κοινό της Περιφέρειας Κεντρικής Μακεδονίας. Πρόκειται για μια σειρά θεατρικών παραστάσεων, από αξιόλογους θιάσους και επιλεγμένα έργα, που θα παρουσιάζονται σε τακτά χρονικά διαστήματα, δύο ή τρεις παραστάσεις το μήνα, σε θεατρικές σκηνές της Περιφέρειας Κεντρικής Μακεδονίας, **με ελεύθερη πάντα είσοδο για το κοινό.**

Οι **«Βραδιές Θεάτρου»** συνεχίζονται επιτυχώς με την θεατρική παράσταση

**«Μια σφαίρα για την Τζέην»**

μια κωμωδία του Βασίλη Τσικάρα

από την θεατρική ομάδα «Άρατος»

**Δευτέρα 10 Οκτωβρίου 2016**  και ώρα **21:00**

στο **Κινηματοθέατρο «Αλέξανδρος»** (Εθνικής Αμύνης 1)

\*\*\*

**Λίγα λόγια για το έργο:**

Πρόκειται για μια κωμωδία μυστηρίου, με αρκετό σασπένς και παράλογες καταστάσεις.

Αρχές δεκαετίας του ’60. Μια νύχτα, με καταρρακτώδη βροχή και πλημμυρισμένους τους δρόμους, τέσσερα άτομα βρίσκουν καταφύγιο σε ένα εγκαταλελειμμένο σπίτι. Στην προσπάθειά τους να βρουν λύση και να γυρίσουν στα σπίτια τους, τα πράγματα περιπλέκονται και αποκαλύπτονται οι μυστικές και βαθύτερες σχέσεις τους. Τελικά πόσο τυχαία ήταν η συνάντησή τους εκείνο το βράδυ; Και ποια στα αλήθεια είναι η Τζέην; Γέλιο, μυστήριο και πολλές ανατροπές…

**ΣΥΝΤΕΛΕΣΤΕΣ**

Κείμενο - σκηνοθεσία: Βασίλης Τσικάρας

Σκηνικά: Δημήτρης Αρζουμανίδης

Κοστούμια: Θεατρική ομάδα Άρατος (υπ. Μαρία Βλάχου)

Ήχοι – φώτα: Δημήτρης Προύσαλης

Μακιγιάζ - FX Artist: Σοφία Βουλαλά

Φωτογράφιση: Δημήτρης Παγιάντζας (locolime)

Δημόσιες Σχέσεις - προώθηση: Χρ.Τζώρτζη

**Παίζουν:** Δημήτρης Αρζουμανίδης, Άνθιμος Κατιρτζόγλου, Κατερίνα Μπαλάσκα, Κική Σπύρου, Βασίλης Τελίδης

\*\*\*

**Αντί εισιτηρίου θα συλλέγονται: τρόφιμα μακράς διάρκειας,**

**χαρτικά – απορρυπαντικά – είδη προσωπικής υγιεινής**

**ΓΙΑ ΤΗΝ ΣΥΛΛΟΓΗ ΤΡΟΦΙΜΩΝ**

**ΥΠΕΡ ΤΗΣ «ΑΡΩΓΗΣ ΘΕΣΣΑΛΟΝΙΚΗΣ»**

****

\*\*\*

ΧΟΡΗΓΟΙ:  

ΧΟΡΗΓΟΙ ΕΠΙΚΟΙΝΩΝΙΑΣ: **  ** ****    